ageng pangandikan ingkang badhe kita aturaken. Wonten tataran salajengipun, kita wiwit lumebed dhumateng wigatining pangandikan ingkang sayektosipun sinartan tuladha - tuladha, gambaran - gambaran lan alesan - alesan bab pamanggih kita. Ambuka medhar pangandikan pancen kedah katindakaken kanthi cara ingkang sak saesaenipun, kados pundi kok saged makaten ? Sabab kawitan ingkang kedah kita budi daya inggih punika caranipun supados para rawuh kasengsem lan kepengin migatosaken pangandikan kita wonten salebeting medhar pangandikan. Awit saking punika, salajengipun badhe kawedharaken bab ingkang mawarni - warni cara - cara / teknik salebeting ambuka medhar pangandikan. a. Ambuka Medhar Pangandikan kanthi ngaturaken gambaran umum. Ambuka wedharing pangandikan saged ugi kanthi cara ngaturaken gambaran - gambaran umum, bab punika saged kita trapaken sasampunipun kita miwiti wiwit / ambuka wedharing pangandikan, cara punika pancen sampun kaprah kaetrepaken dening para piyantun. Ambuka pangandikan kanthi tehnik utawi cara punika sanget biasa kita kantun ngaturaken pambuka lan wigatining medhar pangandikan ingkang kedah kita aturaken. Upaminipun kita badhe ngaturaken pangandikan wonten tata adicara pahargya penganten. Mila kita saged ngaturaken gegambaran umum babagan kados pundi kulawarga ingkang